Folketing
2000-11-17

Jeg skal se, om jeg kan undlade at gøre det her til en større ideologisk debat. Jeg finder, det er rigtigt, at vi får styrket kontrollen med udenlandske sønæringsbeviser, og at der også i den forbindelse fastsættes en hjemmel til, at der kan opkræves et gebyr for det, sådan at man ikke pålægger det offentlige unødige udgifter, men at de, der får glæde af arbejdskraften, også bidrager til at sikre, at kvaliteten af den uddannelse er i orden. Vi kan støtte forslaget.